ΑΠΌΦΑΣΗ ΤΗΣ ΕΠΙΤΡΟΠΉΣ της 2ας Ιουνίου 2005 για την τροποποίηση του προσαρτήματος Α του παραρτήματος VIII της πράξης προσχώρησης του 2003 σχετικά με ορισμένες εγκαταστάσεις υπαγόμενες στους τομείς του γάλακτος, των ιχθύων και του κρέατος της Λεττονίας [κοινοποιηθείσα υπό τον αριθμό Ε(2005) 1609] (Κείμενο που παρουσιάζει ενδιαφέρον για τον ΕΟΧ) (2005/420/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (1), και ιδίως το παράρτημα VIII κεφάλαιο 4 τμήμα B μέρος I σημείο 1 στοιχείο δ), Εκτιμώντας τα ακόλουθα: (1) Χορηγήθηκε στην Λεττονία μεταβατική περίοδος για ορισμένες εγκαταστάσεις που αναφέρονται στο προσάρτημα Α (2) του παραρτήματος VIII της πράξης προσχώρησης του 2003. Το εν λόγω προσάρτημα έχει τροποποιηθεί με τις αποφάσεις της Επιτροπής 2004/460/ΕΚ (3) και 2004/472/ΕΚ (4). (2) Η Λεττονία έχει υποβάλει δήλωση στην οποία αναφέρεται ότι ορισμένες εγκαταστάσεις στους τομείς του γάλακτος, των ιχθύων και του κρέατος έχουν ολοκληρώσει τις διεργασίες αναβάθμισής τους και συμμορφώνονται πλέον πλήρως με την κοινοτική νομοθεσία. Επιπλέον, ορισμένες εγκαταστάσεις έχουν διακόψει τη δραστηριότητά τους. (3) Επομένως, κρίνεται σκόπιμη η τροποποίηση του προσαρτήματος Α του παραρτήματος VIII της πράξης προσχώρησης του 2003. Ωστόσο, χάριν σαφήνειας, το εν λόγω προσάρτημα πρέπει να αντικατασταθεί. (4) Η μόνιμη επιτροπή για την τροφική αλυσίδα και την υγεία των ζώων έχει ενημερωθεί για τα μέτρα που προβλέπονται στην παρούσα απόφαση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το προσάρτημα A του παραρτήματος VIII της πράξης προσχώρησης του 2003 αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 2 Ιουνίου 2005.

[Source: multi_eurlex | Tokens: 1736]